**--- הודעה לעיתונות ---**

**כמו גדולים: KIDOW RIDE משיקה את דגמי 2019 לרכבי הפנאי החשמליים לילדים - טרקטורונים, אופנועי שטח וקארטינג בישראל**

**         KIDOW RIDE יבואנית ויצרנית רכבי הפנאי החשמליים לילדים, משיקה בישראל את דגמי 2019**

**         היצע כלי הרכב החשמליים לילדים כולל מגוון טרקטורונים בגדלים שונים, שני אופנועי שטח בגדלים שונים ורכב קארטינג המיועד למתחמים סגורים ומסלולים**

**         כל דגמי 2019 חדשים לחלוטין, החל משלדות מחוזקות לעבודה מאומצת, מערכות חשמל מותאמות לעבודה גם בתנאי רטיבות, הארכת זמן הנסיעה בכ-20 אחוז, עיצוב חדש עם סכמות צביעה נוספות, תאורת לד מתקדמת, הוספת בלמים הידראוליים מלפנים ומאחור ועוד**

**         דגמי 2019 נהנים לראשונה משנתיים אחריות**

**         אורן לביא, בעלים ומייסד KIDOW RIDE ישראל: "KIDOW RIDE הוקמה מתוך תחביב אישי שלי, כאשר כרוכב שטח, ראיתי איך נוצרת קהילה שלמה סביב רכיבת שטח, לא רק בקרב הרוכבים אלא גם בקרב בני המשפחות. החלטתי לפתח כלים חשמליים שמתאימים למגוון רחב של גילאים כדי לחבר גם את הילדים לפעילות הפנאי ולהעצים את תחושת האחריות והמסוגלות של הילדים. רכיבה בגיל צעיר מקנה לילדים ניסיון וכושר מוטורי כך שיגיעו לגיל רישיון, יהיו באמתחתם שנים רבות של ניסיון שיביא להעלאת הבטיחות והמודעות לתחבורה"**

**תל אביב, ‏יום שלישי 25 דצמבר 2018**

צעצועים כאלה לא היו לנו כשהיינו ילדים: KIDOW RIDE ישראל משיקה את דגמי 2019 של רכבי הפנאי החשמליים לילדים המיובאים ואף מיוצרים בישראל. מגוון רחב של כלים ממונעים, חדשניים, מתקדמים ובטיחותיים מסוג טרקטורונים, אופנועי שטח ורכב קארטינג. בנוסף אליהם, מציעה KIDOW RIDE ישראל ציוד רכיבה ומיגון לילדים, מחלקת טרייד-אין, שירותי תחזוקה, חלפים ועוד. רכבי הפנאי שמושקים כעת, עברו חידוש מקיף לשנת 2019 וזה כולל שימוש בשלדות חדשות מחוזקות בצביעה אלקטרו-סטטית לטובת עמידות משופרת בשימוש אינטנסיבי, מערכות החשמל שודרגו והותאמו גם לתנאי רכיבה רטובים כמו חורף, שיפור במערכות ההינע והסוללות הביא להארכת טווח הרכיבה בכ-20 אחוזים, הוספת בלמים הידראוליים לשיפור תחושת הבלימה וקלות ההפעלה עבור ילדים וכמובן עיצוב עדכני וספורטיבי עם סכמות צביעה חדשות.

**היצע דגמי הטרקטורונים של KIDOW RIDE:**

**KIDOW 480:**

דגם הטרקטורון הקטן ביותר בהיצע הטרקטורונים, אשר מותאם לילדים החל מגיל 4 ועד 8 שנים, עם יכולות מוטוריות מינימליות, קל ובטוח לתפעול, שקט ותפעולו אינו מצריך כל תחזוקה. דגם זה מצויד בסוללת 36 וולט ומנוע 800 וואט המציעים זמן שימוש של כ-3 שעות של נסיעה רצופה בזמן טעינה של 6 שעות ממצב ריק לגמרי. כמו כל דגמי KIDOW RIDE, גם כלי זה מוגבל במהירות ומצויד במצערת חצויה לבטיחות מרבית. דגם זה נועל צמיגי שטח אמיתיים במידות 13 אינץ' ומצוידת בתאורת 'לד'. על הבלימה אחראים שני בלמי דיסק קדמיים ויחיד מאחור. רוחבו 63 ס"מ, אורכו 106 ס"מ וגובה המושב 45 ס"מ, משקלו 38 ק"ג ומסוגל לשאת משקל של עד 35 ק"ג.

מחירו: 4,500 שקל ולרגל ההשקה (עד סוף 2018), יעמוד מחירו על 3,500 שקל.

אחריות: שנתיים

**KIDOW 510:**

דגם ה-510 מציג כבר קפיצת מדרגה של ממש בכל הקשור למבנה הטכני, המתלים, הבלמים ומערכת ההינע. טרקטורון זה מיועד לילדים בעלי ניסיון ברכיבה בגילאי 5 עד 10 שנים. דגם זה מציע מתלה קדמי הבנוי מעצמות עצה נפרדות נתמכות בבולמי קויל-אובר לשליטה טובה יותר בתנאים טכניים מורכבים. מערכת הבלימה הידראולית אופציונלית משולבת עם צמד דיסקים קדמיים ודיסק יחיד אחורי והוא נועל צמיגי שטח טיובלס בקוטר 14 אינץ'. רוחבו 74 ס"מ ואורכו 120 ס"מ. משקלו 35 ק"ג עם יכולת נשיאת משקל של 45 ק"ג. מערכת ההינע בנויה מסוללת 36 או 48 וולט לבחירה (טעינה כ-6-8 שעות ממצב ריק ומשך עבודה כ-2.5 שעות), עם מנוע ניאודימיום קטן וחזק בדומה לאופנועיOSET ובו בקרת שליטה מלאה על תגובת המצערת (חצויה, לבטיחות מרבית), מהירות הנסיעה והמומנט המופק. דגם ה-510 מגיע עם תאורת 'לד' ומוצע בצבעי אפור, כחול, אדום, צהוב וירוק.

מחירו: החל מ-5,500 שקל ולרגל ההשקה (עד סוף 2018), יעמוד מחירו על 4,500 שקל

אחריות: שנתיים

**KIDOW 612-Z:**

דגם ה-612-Z החדש מחליף למעשה את דגם ה-612-X שהיה הפופולארי ביותר של המותג מאז שנת 2013. הדור החדש משדרג את כל מערכותיו כדי להמשיך ולהוביל את קטגוריית הטרקטורונים לילדים בגילאי 6 ועד 12 שנים. הדור החדש שרוחבו 77 ס"מ, אורכו 130 ס"מ, משקלו 55 ק"ג ויכולת נשיאת משקל של עד 45 ק"ג,  משדרג את המתלה הקדמי למבנה של עצמות עצה כפולות הנתמכות על ידי בולמי קויל-אובר והוא נועל צמיגי שטח טיובלס במידות 145/70-6. מערכת ההינע מצוידת בסוללת 48 וולט עופרת או ליתיום לבחירה (טעינה כ-8 שעות ממצב ריק ומשך עבודה כ-2.5 שעות), מנוע ברשלס מתקדם וחדשני המותקן הציר האחורי ומבוקר על ידי בקר מהירות ומצערת חצויה לבטיחות מרבית. דגם ה-612-Z מגיע עם תאורת 'לד' ומוצע במגוון סכמות צביעת 'קנדי' על בסיס צהוב/שחור, אדום/שחור וירוק/שחור.

מחירו: החל מ-6,900 שקל ולרגל ההשקה (עד סוף 2018), הרוכש יקבל גם קסדה, מגיני ברכיים ומרפקים של KIDOW RIDE.

אחריות: שנתיים

**KIDOW 1500-W:**

דגם ה-1500-W מהווה קפיצת מדרגה ממשית בממדיו וביכולותיו. הוא מבוסס על שלדה חדשנית הם מפשק סרנים גדול ליציבות משפורת ויכולת עבירות גבוהה. רוחבו 1 מטר, אורכו 1.6 מטר וגובה מושבו 70 ס"מ והוא מיועד לנערים בעלי ניסיון רכיבה מתקדם. כדי להלום את יכולותיו הגבוהות, טרקטורון זה מצויד במערכת בלימה הידראולית חזקה עם 4 דיסקים (2 מלפנים, 2 מאחור), עם מתלה קדמי במבנה עצמות עצה כפולות הנשלטות על ידי בולמי קויל-אובר גז עם מכל חיצוני, בולם אחורי יחיד עם מכל גז חיצוני (כולל כוונון גובה מלפנים ומאחור בהפרש של 50 מ"מ), מנופי בלימה מתכווננים בשישה מצבים עם מעצור חניה ומערכת החשמל ממוגנת כולה מפני מים ותנאי רטיבות. הכוח מגיע מסוללת 60 וולט ו-26 אמפר (טעינה כ-12 שעות ממצב ריק ומשך עבודה כ-2.5 שעות) ומנוע ברשלס מתקדם וחדשני המותקן על הציר האחורי עם דיפרנציאל וידית מצערת חצויה לבטיחות מרבית כולל נסיעה לאחור בלחיצת מתג. דגם זה מצויד בציריות מחוזקות, צמיגי שטח טיובלס 4 פליי, צמיג קדמי 19X7.00-8 וצמיג אחורי 18X9.50-8, בקר מהירות ממוחשב ומנשא ציוד אחורי אינטגרלי. התאורה (קדמית ואחורית) מבוססת נורות 'לד'. כושר העמסה עד 150 ק"ג.

מחירו: 13,500 שקל, ולרגל ההשקה (עד סוף 2018), ימכר עם קסדה, מגן צבי-צב, משקף אבק, מגיני מרפקים וברכיים, כיסוי קיץ-חורף וערכת תיקון תקרים.

אחריות: שנתיים

**KIDOW 1800:**

דגם ה-1800 הנו הספורטיבי ביותר במשפחת הטרקטורונים של KIDOW RIDE. עיצובו קרבי ומחודד והוא מצויד במכללים מתקדמים ועמידים במיוחד. זהו גם הטרקטורון הגדול בהיצע כשרוחבו 1.04 מטר, אורכו 1.7 מטר וגובה מושבו 80 ס"מ. מלפנים הוא מצויד במתלה עצמות עצה כפולות עם בולמי קויל-אובר מתקדמים ומאחור מצויד בזרוע אחורית מסיבית עם בולם קויל-אובר יחיד. מושבו ארוך ורחב כדי להקנות תנוחת רכיבה מושלמת בהתאם לתנאי הרכיבה והוא מצויד בערכת בלימה הידראולית עם 4 דיסקים (2 מלפנים, 2 מאחור), עם אופציה למנופי בלימה מתכווננים, מערכת לבלימת חניה ומערכת חשמל ממוגנת מפני מים ורטיבות. ההינע נעשה על ידי סוללת 60 וולט (לבחירה, ליתיום או עופרת, טעינה כ-12 שעות ממצב ריק ומשך עבודה כ-2.5 שעות) ומנוע ברשלס המותקן על הציר האחורי עם דיפרנציאל וידית מצערת חצויה לבטיחות מרבית ובקר מהירות ממוחשב. גם טרקטורון זה מצויד בצמיגי שטח טיובלס במידות קדמי 19X7.00-8 ואחורי 18X9.50-8 ובמערכת תאורה מלאה מבוססת 'לד'. כושר ההעמסה עומד על 150 ק"ג.

            מחירו: 15,000 שקל, ולרגל ההשקה (עד סוף 2018), יימכר עם קסדה, מגן צבי-צב, משקף אבק, מגיני מרפקים וברכיים, כיסוי קיץ-חורף, ערכת תיקון תקרים ומשלוח לבית הלקוח.

            אחריות: שנתיים

**היצע דגמי האופנועים של KIDOW RIDE:**

**KIDOW 250Li:**

רכבי הפנאי של KIDOW  כולל גם אופנועים דו-גלגליים ובהם דגם הפתיחה שמתאים לילדים צעירים כבר מגיל 4, מהווה עבורם כניסה מושלמת לעולם הרכיבה בכלל ורכיבת השטח בפרט. ממדיו קטנים בהתאם (גובה מושב 57 ס"מ) וניתן לקבלו גם עם גלגלי עזר רחבים המותקנים במרכז השלדה לשם הקניית יכולות רכיבה בסיסיות. את אלה ניתן להסיר בקלות לאחר שהילד לומד וצובר ניסיון. אופנוע זה מצויד בסוללת ליתיום 36 ווולט ומנוע ניאודימיום 800 וואט עם ידית מצערת חצויה לבטיחות מרבית, בקר מהירות, בלמי דיסק קדמי ואחורי, מיגון שרשרת מלא, רגלית צד, חישוקים יצוקים 10 אינץ', צמיגי קוביות ועוד. משך הטעינה עומד על כ-6 שעות וזמן הרכיבה עומד על כ-2.5 שעות. משקלו 28 ק"ג וכושר העמסה 35 ק"ג.

מחירו: 4,950 שקל, ולרגל ההשקה (עד סוף 2018), יעמוד מחירו על 3,800 שקל.

אחריות: שנתיים

**KIDOW 813Li:**

עבור ילדים מנוסים וגדולים יותר, KIDOW RIDE מציעה אופנוע חדש ומתקדם במיוחד. אופנוע זה מציע ממדים גדולים יותר ומכללים תואמים – מזלג קדמי מוזהב, זרוע אחורית דו-צדדית מעוצבת, בולם אחורי קויל-אובר מתכוונן לגובה, בלמים הידראוליים חזקים וקלים, כידון רחב, חישוקי שפיצים בקוטר 12 אינץ' (100/60), צמיגי קוביות ועוד. ההינע מגיע מסוללת ליתיום 48 וולט עם מנוע ניאודימיום מתקדם, ידית מצערת חצויה לבטיחות מרבית ובקר מהירות מתקדם לשליטה בתגובת המצערת ובמומנט המופק.

מחירו: 8,200 שקל, ולרגל ההשקה (עד סוף 2018), יעמוד מחירו על 6,700 שקל.

אחריות: שנתיים

**קארטינג KIDOW RIDE:**

**KIDOW F200:**

עבור מתחמי הפעלה סגורים בלבד, מציעה KIDOW RIDE רכב קארטינג חשמלי ייחודי לילדים החל מגיל 4 ועד גיל 13. רכב זה מצויד במנוע ברשלס המותקן על הציר האחורי ובסוללת 24 וולט עם זמן נסיעה ומהירות מרבית בהתאם לדרישת המפעיל. משך הטעינה עומד על  כ-6 שעות.

מחירו: 7,500 שקל ולרגל ההשקה (עד סוף 2018) יעמוד מחירו על 5,000 שקל כולל מיגון התנגשות הקיפי.

**אבזור, ציוד רכיבה ומיגון KIDOW RIDE**

בנוסף לכלי הפנאי החשמליים לילדים, חברת KIDOW RIDE מחזיקה ליין אישי ממותג של ציוד מיגון שכולל משקפי אבק, חליפות רכיבה, מיגוני צבי-צב, מגני מרפקים, מגיני ברכיים, כיסויי קיץ וחורף בהתאם לסוג הכלי, תיקים ייעודיים, מנשאים וכן מערך חלפים מלא ומחלקת טרייד-אין. בכל הקשור לשירות, מציעה KIDOW RIDE מוסך וכן שירות עד בית הלקוח בהזמנה.

לדוגמה:

מיגון צבי-צב קידו: 350 שקל

מגיני מרפקים: 125 שקל

מגיני ברכיים: 150 שקל

משקפי אבק: 150 שקל

חליפת רכיבה (מכנסיים, חולצה, כפפות): 450 שקל

כיסוי קיץ/חורף: 150 שקל

**אורן לביא, בעלים ומייסד KIDOW RIDE ישראל:**"KIDOW RIDE הוקמה מתוך תחביב אישי שלי, כאשר כרוכב שטח, ראיתי איך נוצרת קהילה שלמה סביב רכיבת שטח, לא רק בקרב הרוכבים אלא גם בקרב בני המשפחות. החלטתי לפתח כלים חשמליים שמתאימים למגוון רחב של גילאים כדי לחבר גם את הילדים לפעילות הפנאי ולהעצים את תחושת האחריות והמסוגלות של הילדים. רכיבה בגיל צעיר מקנה לילדים ניסיון וכושר מוטורי כך שיגיעו לגיל רישיון, יהיו באמתחתם שנים רבות של ניסיון שיביא להעלאת הבטיחות והמודעות לתחבורה. בחמש השנים האחרונות התמקדה KIDOW RIDE בייצור ושיווק כלי פנאי חשמליים איכותיים מאוד לילדים בישראל בלבד ובכוונתנו לפרוץ עם המוצר הישראלי לשוק הגלובלי בכלל וארה"ב בפרט".

**אודות KIDOW RIDE ישראל**

KIDOW RIDE הוקמה בישראל בשנת 2012 והיא היבואנית והיצרנית הבלעדית של רכבי הפנאי לילדים KIDOW RIDE. אמ.אקס טויז מתמחה בפיתוח וייצור של כלי רכב חשמליים לילדים, תוך דגש על עמידה בסטנדרטים המחמירים ביותר ופיקוח של מכון התקנים הישראלי. הבעלים והמייסד של החברה, אורן לביא (43), נשוי ואב ל-3, עלה לישראל בשנת 2010 מארה"ב, הנו רוכב שטח וותיק (למעלה מ-25 שנה), הקים את אמ אקס טויז ויצר את מותג KIDOW RIDE מתוך המטרה להכיר לילדים את עולם הרכיבה והשטח, כפעילות ספורטיבית חיובית, מחנכת ומשפחתית, תוך חיבור ישיר למודעות לסביבה ותחבורה ירוקה.

כתובת: מושב סלעית

טלפון: 07-22224300